laion/Wikipedia-Exotic huggingface dataset:
MV דאלי

MV דאלי (באנגלית: MV Dali) היא אוניית מכולות בבעלות Grace Ocean Pte Ltd. נכון למרץ 2024 האונייה נשכרה על ידי הקונצרן הדני מארסק והיא מנוהלת ומופעלת על ידי חברת Synergy Marine Group. ב-26 במרץ 2024, הספינה התנגשה בגשר פרנסיס סקוט קי בתחומי העיר בולטימור אשר במדינת מרילנד שבארצות הברית, וההתנגשות גרמה לכשל מבני קטסטרופלי שהוביל להתמוטטות הגשר, לשישה מקרי מוות משוערים ולאדם אחד שנפצע. הבנייה של האונייה החלה ביולי 2014 במספנת אולסן שבקוריאה הדרומית. האונייה קרויה על שם האמן הספרדי סלבדור דאלי. האונייה נמסרה לבעליה, חברת Oceanbulk Maritime SA, בתחילת 2015, ומאז נשכרה על ידי הקונצרן הדני מארסק. ב-11 ביולי 2016 האונייה התנגשה בתחנת העגינה במסוף המכולות בנמל אנטוורפן שבבלגיה, וכתוצאה מההתנגשות נגרם נזק ניכר לירכתיים ולחלק האחורי של כלי השיט. גם לתחנת העגינה נגרם נזק רב כתוצאה מההתנגשות. בעת התקרית האונייה הייתה בבעלות החברה היוונית Oceanbulk Maritime אך נשכרה על ידי קונצרן מארסק. ב-26 במרץ 2024 האונייה יצאה מנמל בולטימור אשר במדינת מרילנד שבארצות הברית, ושטה לעבר קולומבו שבסרי לנקה, כאשר על סיפונה 22 אנשי צוות ושני נתבים. זמן קצר לאחר שיצאה מהנמל הייתה הפסקת חשמל על האונייה. בעקבות זאת האונייה שלחה קריאת Mayday, אך זמן קצר לאחר מכן התנגשה בעמוד התמיכה של גשר פרנסיס סקוט קי אשר גרם לכשל מבני קטסטרופלי שגרם לגשר להתמוטט. מדיה וקבצים בנושא MV דאלי בוויקישיתוף "Who are Synergy Marine Group, the company that manages the ship responsible for Baltimore bridge collapse?". 26 במרץ 2024. נבדק ב-26 במרץ 2024. {{cite news}}: (עזרה) הידיעות, סוכנויות (2024-03-26). "תיעוד חריג: ספינה התנגשה בגשר ענק שקרס אל תוך נהר בארה"ב". Ynet. נבדק ב-2024-03-27. Ng, Greg (26 במרץ 2024). "'Key Bridge is gone': Ship strike destroys bridge, state of emergency declared". WBAL (באנגלית). ארכיון מ-26 במרץ 2024. נבדק ב-26 במרץ 2024. {{cite web}}: (עזרה) Six presumed dead after cargo ship crash levels Baltimore bridge, company says NBC News "DALI, Container ship, IMO 9697428". נבדק ב-26 במרץ 2024. {{cite web}}: (עזרה) "HHI Names Two Containerships for New Year". 5 בינואר 2015. נבדק ב-26 במרץ 2024. {{cite news}}: (עזרה) "Cargo ship that hit Baltimore bridge was involved in Antwerp collision in 2016". 26 במרץ 2024. נבדק ב-26 במרץ 2024. {{cite news}}: (עזרה) "Baltimore Bridge Collapse". 2024-03-26. נבדק ב-2024-03-26. "What we know about the container ship that crashed into the Baltimore bridge". 2024-03-26. נבדק ב-2024-03-26. Live Updates: 6 People Are Missing in Baltimore Bridge Collapse The New York Times Yoon, John (26 במרץ 2024). "Cargo Ship Hits Key Bridge in Baltimore, Triggering Partial Collapse". The New York Times. ארכיון מ-26 במרץ 2024. נבדק ב-26 במרץ 2024. {{cite web}}: (עזרה) "Part of Francis Scott Key Bridge in Baltimore collapses after being hit by large ship; cars in water". CBS News. 26 במרץ 2024. ארכיון מ-26 במרץ 2024. נבדק ב-26 במרץ 2024. {{cite web}}: (עזרה)
Bye (שיר של אריאנה גרנדה)

"Bye" (בעברית: "ביי") הוא שיר של הזמרת-יוצרת האמריקאית אריאנה גרנדה, מתוך אלבום האולפן השביעי שלה, Eternal Sunshine. אורכו של השיר "Bye" הוא שתי דקות ו-45 שניות. סוגתו של השיר הוא דאנס-פופ ודיסקו-פאנק הכוללים צלילים של מוזיקת הפופ של שנות ה-70. תוכנו הלירי של השיר מתאר את עזיבת בן הזוגה של גרנדה. סרטון השיר "Bye" באתר יוטיוב Grande, Ariana (8 במרץ 2024). "eternal sunshine". Apple Music (US). נבדק ב-8 במרץ 2024. {{cite web}}: (עזרה)תחזוקה - ציטוט: url-status (link) Snapes, Laura (8 במרץ 2024). "Ariana Grande: Eternal Sunshine review – perceptive post-divorce album is nearly spotless". The Guardian. ISSN 0261-3077. ארכיון מ-8 במרץ 2024. נבדק ב-8 במרץ 2024. a lavish orchestral-disco showstopper that soundtracks our heroine’s freedom. {{cite news}}: (עזרה) Brown, Helen (8 במרץ 2024). "Ariana Grande, Eternal Sunshine review: Clues and confessions bubble up from the slow-fizz pop". The Independent. ארכיון מ-8 במרץ 2024. נבדק ב-8 במרץ 2024. Although there’s a gently retro disco-funk sound to “Bye”, its conscious uncoupling vibe can’t quite take the song into pose-striking “I Will Survive” territory. {{cite news}}: (עזרה)
מפלגות ברשות הפלסטינית

מפלגות ברשות הפלסטינית התעתדו להשתתף במערכת הבחירות האחרונה שתוכננה ל־2021, לרשות הלאומית הפלסטינית בשטחים הפלסטיניים. בשנת 1994 הוקמה הרשות הפלסטינית, הגוף המנהל לתקופת הביניים עד למשא ומתן על מעמד הקבע. נשיא הרשות הפלסטינית הוא התפקיד הפוליטי הבכיר ביותר, המקביל לראש מדינה. הנשיא נבחר בבחירות עממיות. המועצה המחוקקת הפלסטינית היא הרשות המחוקקת של הרשות הפלסטינית. לעומתה, המועצה הלאומית הפלסטינית, היא הרשות המחוקקת הלאומית של העם הפלסטיני בכללותו. הרשות הפלסטינית העבירה חוק חדש ביוני 2005 שהגדיל את מספר חברי הפרלמנט מ-88 ל-132, שקבע שמחציתם ייבחרו בשיטה של ייצוג יחסי ומחציתם על ידי מחוזות בחירה מסורתיים.[דרושים מקורות]
פיגור סביבתי

פיגור סביבתי הוא עיכוב בהתפתחות התקינה של האדם שאינו נובע מפגיעה פיזית או גנטית, אלא מחוסר בגירויים סביבתיים ראויים או מסביבה שאינה נגישה לצרכיו הספציפיים. המצב יכול להתבטא במישורים שונים, כולל פיזי, שכלי, וחברתי. חשיבות האבחון המוקדם וההתערבות הטיפולית היא קריטית למניעת השלכות לטווח הארוך של הפיגור הסביבתי. פיגור סביבתי מהווה תוצאה של עיכוב בהתפתחות התקינה של הילד, אשר אינו נבע מגורמים פיזיולוגיים או גנטיים, אלא נגרם כתוצאה מחוסר בגירויים איכותיים בסביבת גידולו. המונח משקף את ההבנה כי הסביבה בה אדם גדל משפיעה באופן מכריע על התפתחותו הפיזית, השכלית והחברתית. גירויים סביבתיים כגון אינטראקציה חברתית, פעילות פיזית וחשיפה לשפה ולתרבות, הם חיוניים להתפתחות המוח ולרכישת מיומנויות חדשות. כאשר ילדים אינם מקבלים גירויים אלה באופן מספיק או איכותי, הם עלולים לחוות פיגור בתחומים מסוימים של ההתפתחות שלהם. לפיכך, הזיהוי המוקדם של ילדים הנמצאים בסיכון לפיגור סביבתי והתערבות אפקטיבית היא מפתח לקידום התפתחותם התקינה. זאת משום שתקופת הילדות המוקדמת מהווה חלון הזדמנויות קריטי להתפתחות מוחית, כאשר המוח הצעיר הוא נמצא במצב הכי פלסטי וקליט ללמידה במהלך חייו של האדם. פעולה מוקדמת יכולה לסייע במניעת עיכובים התפתחותיים ובתמיכה בהשגת פוטנציאל ההתפתחות המלא של הילד. מחקרים הראו כי סביבה תומכת, עשירה בגירויים ומותאמת לצורכי הילד, יכולה להביא לשיפורים משמעותיים בתחומים השונים של ההתפתחות, ולכן, ההתערבות בשלבים הראשונים של החיים מהווה את האסטרטגיה היעילה ביותר למניעת פיגור סביבתי ולקידום בריאות נפשית ותפקוד אופטימליים. עם זאת, חשוב לזכור כי ההתערבות הטיפולית צריכה להיות מותאמת אישית ומקיפה, מתחשבת בצרכים הייחודיים ובסביבה הספציפית של כל ילד. כך, למשל, ילד החי בסביבה עם מגבלות חומריות יזדקק לתמיכה שונה מאשר ילד החווה חוסר בגירויים חברתיים או אינטלקטואליים. במקרים מסוימים, תמיכה כלכלית ושיפור התנאים הפיזיים בבית עשויים להוות צעד ראשוני חשוב, בעוד שבמקרים אחרים, פעילות חינוכית עשירה ומגוונת תהיה המפתח לשחרור הפוטנציאל של הילד. הערכה רפואית ופסיכולוגית יסודית, לצד תכנון תוכנית התערבות פרטנית, חיוניים לאיתור ולטיפול בפיגור סביבתי. כלי דיאגנוסטיים ומבחנים התפתחותיים משמשים לזיהוי מוקדם של סיכונים ולניטור של התקדמות הילד לאורך זמן. כמו כן, תוכניות התערבות יכולות לכלול שיטות טיפוליות מוכחות, כגון טיפול על ידי אומנות, פיזיותרפיה, וטיפולים התנהגותיים וחינוכיים שמטרתם לקדם את ההתפתחות הכוללת של הילד. ילד הגדל בסביבה מבודדת עם אוצר מילים דל עלול לפתח אוצר מילים דל בעצמו. ילד עם הפרעות קשב וריכוז זקוק לתנאים מותאמים ללמידה; בלעדיהם, ייתכן שלא יוכל להפגין את כישוריו האינטלקטואליים. ילדים שגדלו במקומות נידחים כמו מרתפים או יערות על ידי חיות בר סובלים מפיגור סביבתי בשל חוסר בגירויים הנחוצים להתפתחות תקינה. ילדים עם טונוס שרירים נמוך יכולים להשיג התקדמות משמעותית בתנועה באמצעות אימונים מוקדמים ופיזיותרפיה, ובניגוד לכך, ילדים עם לקות תנועתית שלא זוכים לטיפול מתאים עלולים לחוות החמרה במצבם. אדם שנמנע מאינטראקציה חברתית מתוך טבעו ולא נחשף לסביבה תומכת יכול לפתח קשיים במיומנויות חברתיות ותקשורתיות. user300461, פיגור סביבתי - מהם הגורמים הסביבתיים לפיגור שכלי?, באתר פיגור שכלי, ‏31 בדצמבר 2014 usera13e66, פיגור סביבתי - גורמים, אבחון וטיפול, באתר המרכז להתפתחות הילד, ‏29 בספטמבר 2013 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
The Stranger (שיר של בילי ג'ואל)

"The Stranger" (בעברית: "הזר") הוא שיר של אמן הרוק בילי ג'ואל ושיר הנושא מתוך אלבומו משנת 1977 הנושא את אותו השם. השיר יצא כסינגל ביפן, שם הפך לפופולרי מאוד והגיע למקום #2 במצעד אוריקון, עם מכירות של יותר מ-471,000 עותקים, כמו גם באוסטרליה, ניו זילנד וצרפת. זה היה הסינגל האחרון מהאלבום ביפן, בעוד שבארצות הברית ובבריטניה ראו את "She's Always a Woman", שיצא שנה קודם לכן, כסינגל האחרון מהאלבום. הסינגל נכלל באלבום הלהיטים הגדולים של ג'ואל, Greatest Hits - Volume I & II. השיר מתחיל ומסתיים במנגינה שקטה, המנוגנת על פסנתר וג'ואל שורק בליווי להקתו. במקור הוא רצה שהמנגינה תנוגן בכלי נשיפה כלשהו, אך לאחר ששרק אותה כהדגמה, שכנע אותו המפיק פיל ראמון לנטוש את הרעיון ולשרוק את המנגינה בעצמו לקטע הסופי. זה היה מחווה של ג'ואל להגדרתו של קרל יונג לארכיטיפ הפסיכולוגי הידוע בשם "הצל". חזרה אינסטרומנטלית בת שתי דקות של השיר מופיעה בסוף השיר "The Stranger", אחרי "Everybody Has a Dream". "The Stranger" סומפל לעיתים קרובות, בעיקר בז'אנר ההיפ הופ, בשירים כמו "Tha Shiznit" של סנופ דוג. "The Stranger" "Just the Way You Are" "The Stranger" "Movin' Out (Anthony's Song)" The 25 Greatest Billy Joel Songs of All Time, Paste Magazine (באנגלית אמריקאית) "Billy Joel - The Stranger (Vinyl, 7", 45 RPM, Single)", Discogs.com Billy Joel: The Stranger, PopMatters, www.popmatters.com, ‏2008-07-24 (באנגלית אמריקאית) [https://web.archive.org/web/20150714213427/http://homepage1.nifty.com/tuty/chart_japan_yougaku_singlesales1.htm �m�y�V���O������1], web.archive.org, ‏2015-07-14 Greatest Hits, Vols. 1-2 (1973-1985) - Billy Joel | Album | (באנגלית), נבדק ב-2024-03-27 Billy Joel, Billy Joel Pays Tribute to Phil Ramone: 'He Was the King', Rolling Stone, ‏2013-04-03 (באנגלית אמריקאית) "Billy Joel - The Stranger (Vinyl, LP, Album)", Discogs.com "Samples of The Stranger by Billy Joel"
נשיא רומניה

נשיא רומניה (ברומנית: Președintele României) עומד בראש המדינה הרומנית והוא נבחר ישירות לתקופת כהונה בת חמש שנים. כהונתו מוגבלת לשתי קדנציות רצופות בלבד כאשר בכהונתו הראשונה הנשיא רשאי לא להיות חבר באף מפלגה. סמכויותיו של הנשיא רחבות ודומות לאלו של נשיא צרפת, ולא לסמכויות סמליות כמו לנשיא מדינת ישראל. סמכויותיו של נשיא רומניה: ממנה את הממשלה (על בסיס הצבעת אמון מהפרלמנט). מציע את מועמדותו של ראש הממשלה. לוקח חלק בישיבות הממשלה. מסכם הסכמים עם שותפים בינלאומיים. עומד בראש הכוחות המזוינים של המדינה. מחליט על משאלי עם. מתן חנינות (על בסיס אישי). בעל זכות לפזר את הפרלמנט. נשיאה הנוכחי של רומניה הוא קלאוס יוהאניס. מפלגות פוליטיות      המפלגה הקומוניסטית הרומנית      חזית ההצלה הלאומית      מפלגת האיכרים הלאומית הנוצרית-דמוקרטית      המפלגה הסוציאל-דמוקרטית      המפלגה הליברל-דמוקרטית      המפלגה הלאומית ליברלית הערות: 1אמיל קונסטנטינסקו היה המועמד של מפלגת האיכרים הלאומית הנוצרית-דמוקרטית שמועמדותו נתמכה כחלק מהוועידה הדמוקרטית הרומנית הנוטה לימין בשנים 1992 ו-1996. 2טראיאן בססקו היה המועמד לנשיאות של המפלגה הדמוקרטית שמועמדותו נתמכה כחלק מהוועידה הדמוקרטית הרומנית הנוטה לימין בשנת 2004, לצד המפלגה הלאומית הליברלית. בשנת 2009, בחירתו החוזרת נתמכה רק על-ידי המפלגה הליברל-דמוקרטית לצד פלג מסוים של מפלגת האיכרים הלאומית הנוצרית-דמוקרטית. אתר האינטרנט הרשמי של נשיא רומניה ilovevaquero, נשיא רומניה, תפקידיו וסמכויותיו העיקריות. הודח פעמיים, פעם הראשונה ב-2007 ופעם שנייה ב-2010.
חזון לאומי

חזון לאומי הוא ארגון ישראלי הפועל בארץ ובעולם בהפעלת פעילויות ותוכניות הכשרה והעשרה בנושאי ציונות, מאבק באנטישמיות, מורשת יהודית וגישות שמרניות בתחומי הכלכלה, המשפט והחברה. עיקר פעילויות הארגון הן תוכניות שנתיות לקבוצות צעירים וסטודנטים הנפגשים מדי שבוע להרצאות, סדנאות וסיורים. התוכנית למנהיגות ציבורית של הארגון כוללת הרצאות שעוסקות בבירור ערכי היסוד של המחשבה המדינית, כלכלית, חברתית, בהגות ציונית-יהודית, ליברלית, ושמרנית. בשנת 2013 קבוצת פעילים, בהובלת איש הימין הדתי אריאל קלנר, הקימו יחד את הארגון אשר שם לו מטרה לעצב את מנהיגות דור העתיד ברוח יהודית-ציונית-לאומית. לאחר בחירתו לכנסת העשרים ואחת פרש קלנר מהארגון ובמקומו נכנס דור חרלפ כיו"ר הארגון. פעילות הארגון מתמקדת בהעמקת התודעה הציונית מתוך ערכים ציוניים ושמרניים, באמצעות שיחות, הרצאות, סדנאות וסיורים, מתוך מטרה לעודד את הסטודנטים בהמשך לעשייה ציבורית וחברתית. מדי שנה מקיים הארגון סיורים עבור קבוצות הסטודנטים וסיורים פתוחים לציבור, הסיורים מתקיימים בדרום תל אביב (בהובלת שפי פז), בשומרון, בהר חברון ובירושלים. ומדי שבוע מתקיימות הרצאות ב'תוכנית למנהיגות ציבורית' בה מרצים באופן קבוע ד"ר מרדכי קידר, האלוף במיל' עוזי דיין, ד"ר גדי טאוב, פרופ' גוסטבו פרדניק, יורם אטינגר, ערן ברטל, הרב חיים נבון ויהודה יפרח. הארגון מארגן טקס שנתי לציון הטבעת האלטלנה. במלחמת חרבות ברזל עסק הארגון בקמפיינים שונים של הסברה למען ישראל, בארץ ובעולם. בשנת 2017, טענה חברת הכנסת סתיו שפיר כי הארגון "הוא ארגון רודף אקדמאים" וכן כי "הוא זרוע של הקרן להנחלת העצמאות" בעקבות זאת פנה יו"ר הארגון בזמנו, אריאל קלנר ליו"ר ועדת האתיקה בבקשה שיורה לח"כ סתיו שפיר להתנצל על "הטענות השקריות". אתר האינטרנט הרשמי של חזון לאומי חזון לאומי, ברשת החברתית פייסבוק חזון לאומי, ברשת החברתית אקס (טוויטר) חזון לאומי, סרטונים בערוץ היוטיוב חזון לאומי, באתר "גיידסטאר ישראל" התוכנית למנהיגות ציבורית, באתר חזון לאומי, ‏8 ביולי 2024 אריה יואלי, ‏מי אתה אריאל קלנר? ראיון עם הדור הבא של הנהגת הליכוד, באתר "סרוגים", 28 באוגוסט 2015 הכירו את המועמד: דור חרלפ, באתר www.inn.co.il גיא עזרא, ‏היועץ האסרטגי הסרוג יתמודד לראשות גבעת שמואל, באתר "סרוגים", 12 בספטמבר 2023 Avihay Bitton, יו"ר 'חזון לאומי': "הבנתי שצריך ללמוד מהארגונים הפרוגרסיביים" | חדר מצב, באתר www.mazav.co.il חזון לאומי LIVE: מי עומד מאחורי קמפיין הדה-לגיטימציה נגד ישראל?, נבדק ב-2024-03-27 שמעון רפאלי מארח את חה"כ אריאל קלנר, ממייסדי 'חזון לאומי | פודקאסט 'מסע בין רעיונות' | פרק #38, נבדק ב-2024-03-27 "יהודים צריכים לחלוק זה על זה במילים, לא ברובים ותותחים", באתר www.makorrishon.co.il חזון לאומי: דורשים התנצלות מח"כ שפיר, באתר www.inn.co.il
Only the Good Die Young

"Only the Good Die Young" (בעברית: "רק הטובים מתים צעירים") הוא שיר שנכתב והוקלט על ידי בילי ג'ואל מתוך אלבום האולפן החמישי שלו, The Stranger, שיצא לאור בשנת 1978 כסינגל השלישי מתוך ארבעה. "Only the Good Die Young" היה שנוי במחלוקת בזמנו, כאשר המילים נכתבו מנקודת מבטו של גבר צעיר הנחוש לקיים יחסי מין עם נערה קתולית. השיר נכתב בהשראת אהבתה של ג'ואל מהתיכון, וירג'יניה קלהאן. הנער/המספר מאמין שהנערה מסרבת לו משום שהיא באה ממשפחה קתולית דתית ושהיא מאמינה שיחסי מין לפני הנישואין הם חטא. הוא שר, You Catholic girls start much too late, (אתן הבנות הקתוליות מתחילות מאוחר מדי) but sooner or later it comes down to fate. (אבל במוקדם או במאוחר זה תלוי בגורל) I might as well be the one. (באותה מידה אני יכול להיות האחד) ניסיונות לצנזר את השיר רק הפכו אותו לפופולרי יותר, לאחר שקבוצות דתיות ראו בו אנטי-קתולי, ולחצו על תחנות רדיו להסיר אותו מרשימות ההשמעה שלהן. "כשכתבתי את 'Only the Good Die Young', המטרה של השיר לא הייתה כל כך אנטי-קתולית כמו פרו-תאווה", אמר ג'ואל למגזין Performing Songwriter. "ברגע שאסרו עליו, האלבום התחיל לכבוש במצעדים". בראיון משנת 2008, ג'ואל גם הצביע על חלק אחד מהמילים שכמעט כל מבקרי השיר פספסו: הילד בשיר לא הצליח להגיע לשום מקום עם הילדה, והיא שמרה על צניעותה. השיר מתחיל בהקדמה לפסנתר. בשנת 2023 אמר ג'ואל על השיר: "לאחרונה עלה בדעתי שאני מנסה לשכנע איזו אישה תמימה ומסכנה לאבד את בתוליה בגלל התאווה שלי. זה סוג של שיר אנוכי - כאילו, למי אכפת מה קורה לך? מה עם מה שאני רוצה?... אבל מצד שני, זה היה בזמנו. זה נכתב באמצע שנות ה-70, וניסיתי לפתות בנות. למה בולשיט על זה?" בילבורד תיאר את "Only the Good Die Young" כאחד השירים "החזקים והקליטים" של ג'ואל. קאש בוקס אמר כי "בילי תופס את הכיף עם קצב מתגלגל, מחיאות כפיים, סולו סקסופון פטפטני וליקיי פסנתר גזעניים". "Only the Good Die Young" "Get It Right the First Time" מידע על היצירה "Only the Good Die Young" באתר מיוזיק בריינז גרסאות נוספות ל"Only the Good Die Young" באתר SecondHandSongs The 25 Greatest Billy Joel Songs of All Time, Paste Magazine (באנגלית אמריקאית) Billy Joel - Only The Good Die Young, One Final Serenade: The Songs of Billy Joel (Billy Joel Fan Site) (באנגלית) קלי בוייר, The 1970s, 2007, עמ' 177 מאורי דין, Rock N' Roll Gold Rush, עמ' 242, ISBN 0-87586-207-1 The Story Behind Billy Joel's "Only the Good Die Young", Performing Songwriter Ent., LLC, ‏2012-05-09 (באנגלית אמריקאית) Interview with Oprah Winfrey, The Oprah Winfrey Show, 2008 "Billy Joel Reflects on Two of His Songs by Today's 'Woke Standards'" "Top Single Picks" "CashBox Singles Reviews"
משלחת מס' 9 לתחנת החלל מיר

צוות המשלחת משלחת מס' 9 (ברוסית: основная экспедиция ‏я‏-9) הייתה משלחת לתחנת החלל מיר שפעלה מ-18 במאי 1991 ועד ל-10 באוקטובר 1991. מפקד המשלחת היה אנטולי ארצברסקי. פעילות המשלחת נמשכה 144 ימים. בזמן פעילות המשלחת תחנת החלל כללה את המודול הבסיסי, מודול "קוואנט 1", מודול "קוואנט 2" ומודול "קריסטל". נפח מחיה היה 253 מ"ק והספק מיוצר על ידי פאנלים סולארים היה 25 קו"ט. חללית עם חברי המשלחת שוגרה ב-18 במאי וב-20 במאי היא התחברה למודול הבסיסי של תחנת החלל מיר. בתחנת החלל פעלה משלחת מס' 8 בפיקוד ויקטור אפנסייב. החל הליך העברת אחריות למשלחת החדשה. ביחד עם חברי המשלחת לתחנת החלל הגיע הלן שרמן מבריטניה.הלן שרמן טסה לחלל כנציגת בריטניה. היא זכתה בתחרות פתוחה לקביעת הנציג. בהיותה בחלל שרמן ביצע מספר משימות במסגרת תוכנית ג'ונו. היא חזרה לכדור הארץ ביחד עם חברי משלחת מס' 8 בחללית סויוז TM-11. ב-26 במאי חללית "סויוז TM-11" עם משלחת מס' 8 והלן שרמן עזבו את תחנת החלל. משלחת מס' 9 החלה בעבודה הסדירה. ב-28 במאי בוצע שינוי עגינה של חללית סויוז TM-12 מתא עגינה של המודול הבסיסי לתא עגינה במודול "קוואנט 1". ב-1 ביוני לתחנת החלל הגיע חללית פרוגרס M-8 ועגנה בתא של מודול בסיסי. עם החללית הגיע מטען של 2,693 ק"ג. צוות התחיל בפינוי מטען לתחנת החלל. ב-24 ביוני ארצברסקי וקריקאליוב ביצעו פעילות חוץ רכבית שנמשכה כ-5 שעות. חללית מטען הביאה כלים וציוד לתיקון אנטנה של מערכת עגינה על מדודול "קוואנט 1". לאחר השלמת פעולת תיקון הם התקינו על מודול "קוואנט 2" ציוד הכנה להתקנת מבנה מסבך Sofora. ב-28 ביוני ארצברסקי וקריקאליוב ביצעו פעילות חוץ רכבית שנמשכה כ-3.5 שעות. חללית מטען הביאה פאנל TREK להתקנת ציוד עבור ניסוי שהוכן באוניברסיטת ברקלי. פאנל וציוד היו אמורים להישאר מחוץ לתחנת החלל לתקופה של שנתיים. ב-15 ביולי ארצברסקי וקריקאליוב ביצעו פעילות חוץ רכבית שנמשכה כ-5.5 שעות. במהלך פעילות זו החלה התקנת ציוד על מבנה מסבך Sofora. ב-19 ביולי ארצברסקי וקריקאליוב ביצעו פעילות חוץ רכבית שנמשכה כ-5.5 שעות. במהלך פעילות זו נמשכה התקנת ציוד על מבנה מסבך Sofora. ב-23 ביולי ארצברסקי וקריקאליוב ביצעו פעילות חוץ רכבית שנמשכה כ-5.5 שעות. במהלך פעילות זו הושלמה התקנת ציוד על מבנה מסבך Sofora. ב-27 ביולי ארצברסקי וקריקאליוב ביצעו פעילות חוץ רכבית שנמשכה כ-6.5 שעות. במהלך פעילות זו הותקנו שלבים נוספים של מבנה מסבך Sofora. ב-15 באוגוסט חללית מטען פרוגרס M-8 נותקה מתחנת החלל ובהמשך נשרפה בכניסה לאטמוספירה. ב-23 באוגוסט לתחנת החלל הגיע חללית פרוגרס M-9 ועגנה בתא של מודול בסיסי. עם החללית הגיע מטען של 2,730 ק"ג. צוות התחיל בפינוי מטען לתחנת החלל. ב-30 בספטמבר חללית מטען פרוגרס M-9 נותקה מתחנת החלל ובהמשך נשרפה בכניסה לאטמוספירה. יחידת נחיתה "רדוגה" נותקה מהחללית. ב-4 באוקטובר הגיע חללית סויוז TM-13 עם משלחת מס' 10 לתחנת החלל מיר בפיקוד אלכסנדר וולקוב. החל הליך של העברת אחריות על תחנת החלל לצוות החדש. עם החללית הגיעה גם אסטרונאוט פרנץ פיבק מאוסטריה וטוקטר אאובקירוב מקזחסטן. פיבק החל בביצוע תוכנית ניסויים Austromir. ב-10 באוקטובר אנטולי ארצברסקי ביחד עם פיבק ואאובקירוב עזבו את תחנת החלל בחללית "סויוז TM-12". במהלך שהות בחלל שנמשכה כ-5 חודשים שנה הם ביצוע מספר רב של ניסויים. סרגיי קריקאליוב נותר בתחנת החלל וביחד ים אלכסנדר ולקוב הם פעלו כמשלחת מס' 10 לתחנת החלל מיר. תיאור פעילות המשלחת תיאור באתר אסטרונאוטיקס פרוגרס M-8 פרוגרס M-9 תוכנית ג'ונו חלליות מטען תוכנית Austromir
דרימה ווקר

דרימה אליזה ווקר (באנגלית: Dreama Walker; נולדה ב-20 ביוני 1986) היא שחקנית קולנוע וטלוויזיה אמריקאית. בשנת 2008 הופיע ווקר בסרט "Wherever You Are". באותה שנה, היא גילמה את אשלי קובלסקי, נכדתו של דמותו של קלינט איסטווד, בסרטו גראן טורינו. בשנת 2012 היא שיחקה בסרט Compliance. בשנת 2019 גילמה ווקר את קוני סטיבנס בסרטו של קוונטין טרנטינו, "היו זמנים בהוליווד". מ-2008 עד 2009, הופיעה בשתי העונות הראשונות של סדרת הטלוויזיה המצליחה אחת שיודעת בתור הייזל וויליאמס, אחת מעושות דבריה של בלייר וולדורף (לייטון מיסטר). בשנת 2010, שיחקה בתפקיד הארפר גרייס במיני-סדרה בת שני חלקים Seven Deadly Sins. מ-2012 עד 2013, היא כיכבה בתור יוני בסיטקום "הביץ' מדירה 23". בשנת 2013 התארחה בפרק בסיטקום הבחורה החדשה. היא שיחקה את התפקיד של בקה בשמונה פרקים בחמש העונות הראשונות של סדרת הדרמה "האישה הטובה" . ב-5 במאי 2014, הוכרז כי ווקר תשחק בסדרת הדרמה הקומית של אולפני אמזון, Cocked. הפיילוט עלה לראשונה ב-15 בינואר 2015, אך הסדרה לא הופקה לבסוף . ווקר מתגוררת בלוס אנג'לס, קליפורניה. אמה ממוצא איטלקי. ב-1 באוגוסט 2015, התחתנה עם כריסטופר מקמהן בקוואי. יש להם שתי בנות. מדיה וקבצים בנושא דרימה ווקר בוויקישיתוף דרימה ווקר, במסד הנתונים הקולנועיים IMDb (באנגלית) דרימה ווקר, באתר AllMovie (באנגלית) דרימה ווקר, במסד הנתונים הקולנועיים KinoPoisk (ברוסית) "Dreama Walker Online » Facts". "June Bio – Don't Trust The B---- in Apt 23". American Broadcasting Company. אורכב מ-המקור ב-6 בינואר 2013. נבדק ב-15 בינואר 2015. {{cite web}}: (עזרה) Ausiello, Michael (13 באוגוסט 2013). "New Girl Exclusive: Apartment 23's Dreama Walker to Play the B— in Jess' New School". TVLine. Penske Media Corporation. אורכב מ-המקור ב-12 בנובמבר 2020. נבדק ב-27 באוגוסט 2013. {{cite web}}: (עזרה) Andreeva, Nellie (5 במאי 2014). "Dreama Walker Cast In Amazon Pilot 'Cocked', Jocko Sims Joins 'Masters Of Sex'". Deadline Hollywood. Penske Media Corporation. נבדק ב-15 בינואר 2015. {{cite web}}: (עזרה) Andreeva, Nellie (6 בינואר 2015). "Frank Spotnitz's 'Man In The High Castle', Carlton Cuse's 'Point Of Honor' & Shawn Ryan's 'Mad Dogs' Part Of Amazon Studios' First Pilot Season Of 2015". Deadline Hollywood. Penske Media Corporation. נבדק ב-15 בינואר 2015. {{cite web}}: (עזרה) "Elyse Tramontano Walker". www.legacy.com. נבדק ב-25 בנובמבר 2020. {{cite web}}: (עזרה) "Dreama Walker Marries in Hawaii". "I am not perfect, but they are". Instagram. נבדק ב-6 במאי 2022. {{cite web}}: (עזרה)
רודולף זינצניך

גנרל רודולף זינצניך (בגרמנית: Rudolf Sintzenich;‏ 13 ביולי 1889 – 24 בדצמבר 1948) היה מפקד בוורמאכט שפיקד על כוחות במלחמת העולם השנייה. זינצניך נולד ב-13 ביולי 1889 במינכן, שהשתייכה לאימפריה הגרמנית. בשנת 1908 התגייס זינצניך לצבא הגרמני הקיסרי, והצטרף לרגימנט הרגלים המלכותי הבווארי ה-11 ("פון דר טאן"), ולחם בשורותיו במהלך מלחמת העולם הראשונה. ב-1 ביוני 1915 הועלה לדרגת אובר-לויטננט, וב-21 באוגוסט 1918 הועלה לדרגת האופטמן, במהלך שירותו כקצין מטה בחטיבת הרגלים הבווארית ה-6. על פעולותיו בקרבות קיבל את עיטורי צלב הברזל דרגה שנייה, צלב האבירים של מסדר בית הוהנצולרן עם חרבות, אות הפציעה בשחור, וצלב הכבוד של מלחמת העולם 1914/1918. לאחר המלחמה הצטרף זינצניך לרייכסווהר, ומילא בו תפקידי פיקוד ומטה. ב-1 באוגוסט 1930 הועלה לדרגת מיור, וב-1 באפריל 1934 הועלה לדרגת אוברסט לויטננט. ב-15 באוקטובר 1935 מונה למפקד רגימנט הרגלים ה-61 במינכן, וב-1 במרץ 1936 הועלה לדרגת אוברסט. בתחילת מלחמת העולם השנייה בקיץ 1939 לחם זינצריך במהלך המערכה בפולין עם רגימנט הרגלים ה-61 כחלק מהדיוויזיה ה-7. ב-1 בדצמבר 1939 הוא הועלה לדרגת גנרל מיור, ובינואר 1940 מונה למפקד אזור הצבא העורפי 671 (Korück 671). ב-1 באפריל 1940 הוא מונה למפקד השדה הבכיר של פיקוד השדה הבכיר 671 (OFK 671) על ידי שינוי שם היחידה שלו, ובסוף אפריל 1940 הוא מונה למפקד הדיוויזיה ה-33. הוא פיקד על הדיוויזיה במהלך המערכה על צרפת, ועל פעולותיו בקרבות הוענק לו עיטור צלב האבירים של צלב הברזל ב-15 באוגוסט 1940 על הובלת הדיוויזיה. בתחילת אוקטובר 1940, הוא העביר את הפיקוד על דיוויזיית הרגלים ה-33 לגנרל מיור פרידריך קיהן זמן קצר לפני שאורגנה מחדש כדיוויזיית הפאנצר ה-15, ומונה למפקד הדיוויזיה ה-132 החדשה. באביב 1941 הוא הוביל את הדיוויזיה במהלך המערכה בבלקן, ובקיץ 1941 הוביל את דיוויזיית הרגלים ה-132 שלו במערכה המזרחית בהתקפה על דרום רוסיה. ב-1 בדצמבר 1941 הועלה לדרגת גנרל לויטננט, וב-1 באפריל 1942 מונה למפקד הדיוויזיה ה-147 באאוגסבורג. הדיוויזיה הפכה לדיוויזיית המילואים 147 ב-1 באוקטובר 1942, והוא עבר עימה לאוקראינה. ב-1 במרץ 1943 הוא מונה למפקח של עתודת ההגנה של מינכן, ובאמצע ינואר 1944 מונה למפקד הדיוויזיה ה-467. ב-26 במרץ 1945 מונה למפקד הדיוויזיה ה-407 על ידי שינוי שם הדיוויזיה שלו. באמצע אפריל 1945 דיווח על מחלה ומסר את הדיוויזיה לקצין בדרגת אוברסט, וב-30 באפריל 1945 הוא נפל בשבי בעלות הברית המערביות. זינצניך שוחרר מהשבי בחג המולד 1947, אולם מת שנה לאחר מכן ב-24 בדצמבר 1944 במינכן. רודולף זינצניך, באתר lexikon-der-wehrmacht (בגרמנית)